# У С Т А В на Народно читалище „Канев - Пробуда 1924”

#  С. ГОРНО АБЛАНОВО

## ГЛАВА ПЪРВАОБЩИ ПОЛОЖЕНИЯ

**Чл.1:** Народно читалище „Канев - Пробуда 1924” е традиционно самоуправляващо се българско културно-просветно сдружение, което изпълнява и държавни културно-просветни задачи в областта на културата. То работи на принципите на доброволността, демократизма и автономията.

**Чл.2:** В неговата дейност може да участват всички физически лица без ограничения на възраст, пол, политически и религиозни възгледи и етническо самосъзнание.

**Чл.3:** Читалището е юридическо лице с нестопанска цел. То подлежи на вписване в регистъра на Окръжния съд.

**Чл.4:** Читалището поддържа отношения на сътрудничество и координация с държавните и общинските органи и организации, на които законите възлагат права и задължения, свързани с неговата дейност, като запазва своята автономия.

**Чл.5:** Читалището може да се сдружава и с други читалища и сродни организации, за постигане на своите цели, за провеждане на съвместни дейности и инициативи при условията посочени в ЗНЧ.

**Чл.6:** Читалището работи във взаимоотношения и с други културни и научни институти, учебни заведения,обществени, стопански и нестопански организации, извършващи или подпомагащи културната дейност. То може да влиза в договорни отношения с тези или други структури, без да накърнява своите права и интересите си.

## ГЛАВА ВТОРАЦЕЛИ, ДЕЙНОСТИ И ЗАДАЧИ

**Чл.7:** Целта на читалището е да задоволява потребностите на гражданите свързани с :

1. Развитие и обогатяване на културния живот, социалната и образователна дейност на населението.
2. Запазване на обичаите и традициите на българския народ.
3. Развитие на творческите заложби на подрастващото поколение и приобщаването им към ценностите и постиженията на науката, изкуството и културата.
4. Възпитаване и утвърждаване на националното самосъзнание.
5. Осигуряване на достъп до информация.

**Чл.8:** За постигането на своята цел читалището извършва следните дейности:

1. Поддържа библиотека, читални, създава и поддържа електронни информационни мрежи.
2. Организира школи, кръжоци, курсове, клубове, празненства, концерти, чествания и младежки дейности
3. Развива и подпомага любителското художествено творчество.
4. Събира и разпространява знания за родния край.

 5. Създава и съхранява музейни колекции съгласно Закона за културното наследство.

1. Предоставя компютърни и интернет услуги.

 **Чл.9:** Народно читалище „Канев - Пробуда1924” може да развива допълнителна стопанска дейност свързана с предмета на основната му дейност, в съответствие с действащото законодателство, като използва приходите от нея за постигане на определените в устава цели.Читалището не разпределя печалба.

## ГЛАВА ТРЕТАУЧРЕДЯВАНЕ, ПРЕКРАТЯВАНЕ, ЧЛЕНСТВО

**Чл.10:**

1. Народно читалище „Канев - Пробуда1924” е основано през 1924 година.
2. То се регистрира в окръжния съд в съответствие с §2 от предходните и заключителни разпоредби и в МК в съответствие с чл.10 от Закона за народните читалища
3. Всяка промяна на вписаните в съдебния регистър обстоятелства се заявява в съда в съответствие с чл.9, ал. 4 от ЗНЧ.

**Чл.11:**

1. Читалището може да бъде прекратено по решение на Общото събрание, взето в съответствие с чл.19 и 20 на Устава и вписано в регистъра на окръжния съд.
2. Читалището може да бъде прекратено и по решение на окръжния съд съгласно чл.27 от ЗНЧ.

**Чл.12:** Членовете на Народно читалище „Канев - Пробуда 1924” могат да бъдат индивидуални, колективни, почетни, дарители.

**Чл.13:**

1. Индивидуалните членове са български граждани. Те са действителни и спомагателни.

 2.Действителните членове са дееспособни лица, които плащат редовно членския си внос, трябва да са навършили 18 год. и да участват в дейността на Читалището. Те имат право да избират и бъдат избирани. Право на глас имат тези, които са плащали членския си внос за текущата година.

 3. Спомагателни членове са лица до 18 години, които нямат право да избират и бъдат избирани и имат съвещателен глас. Те плащат членския си внос в намален размер .

 4.Членството се учредява или продължава с акта на плащането на членския внос. Води се регистър на читалищните членове.

 5.Членството се прекратява:

* + с писмено заявление на читалищния член;
	+ когато не участва в дейността на читалището;
	+ когато не е платен членският внос в рамките на календарната година;
	+ когато не участва в три последователни заседания на Общото събрание;
	+ когато общото събрание изключи читалищен член за грубо нарушение на Устава, за поведение, уронващо доброто име на читалището или за нанесени стопански и финансови щети в особено големи размери.

 6. Нови членове се приемат от Общото събрание.

**Чл.14:**

1. ЧЛЕНОВЕТЕ на Народно читалище „Канев - Пробуда1924” имат право:
	1. Да избират ръководни органи и да бъдат избирани в тях, ако най-малко 2 години непосредствено преди избора са били членове на читалището.
	2. Да получават информация за дейността на читалището.
	3. Да участват в обсъждане на дейността на читалището.
	4. Да ползват с предимство неговата база и услугите му.

 ІІ. ЧЛЕНОВЕТЕ на Народно читалище „Канев - Пробуда 1924” са длъжни:

* 1. Да плащат редовно членския си внос .
	2. Да спазват Устава на читалището.
	3. Да участват според възможностите си в дейността на читалището.
	4. Да опазват недвижимото имущество и предприемат стъпки за обогатяването му.
	5. Да не уронват доброто име и престижа на Народно читалище „Канев - Пробуда1924”.

**Чл.15:**

1. Колективни членове на Народно читалище „Канев - Пробуда1924” могат да бъдат:
	1. Професионални и стопански организации.
	2. Търговски дружества, регистрирани по установения ред, кооперации и сдружения с нестопанска цел.
	3. Културно-просветни и любителски клубове, творчески колективи, учебни заведения.

 ІІ. Колективните членове съдействат:

* 1. За осъществяване на целите на Народно читалище „Канев - Пробуда 1924”.
	2. Подпомагат финансово дейностите по поддържането и обогатяването на материалната база.
	3. Имат право на един глас.

 ІІІ. Членството на колективните членове се учредява и поддържа чрез писмено споразумение или договор, които не могат да накърняват интересите на Народно читалище „Канев - Пробуда 1924”

 Колективното членство се прекратява:

* 1. По писмено искане на колективен член.
	2. При фактическо прекъсване на взаимоотношенията между колективен член и Народно читалище „Канев - Пробуда 1924” в продължение на една календарна година.

**Чл.16:** Почетните членове на Народно читалище „Канев - Пробуда 1924” са български и чужди граждани, както и дарители с изключителни заслуги към него.

## ГЛАВА ЧЕТВЪРТАУПРАВЛЕНИЕ

**Чл.17:** Органите за управление на читалището са:

1. Общото събрание.
2. Читалищното настоятелство.
3. Проверителната комисия.

**Чл.18:** Върховен орган на читалището е Общото събрание. То се състои от всички членове на читалището, имащи право на глас.

**Чл.19: Общото събрание:**

1. Приема, изменя и допълва Устава.
2. Избира и освобождава членове на Настоятелството, Проверителната комисия и Председателя.
3. Изключва членове на читалището.
4. Определя основните насоки за дейността на читалището.
5. Взема решения за членуване или прекратяване на членството в Читалищно сдружение.
6. Приема бюджета на читалището.
7. Приема годишния отчет до края на януари на следващата година.
8. Обявява почетни членове, в т.ч. дарителите.
9. Отменя решения на органите на Народно читалище „Канев – Пробуда 1924”.
10. Взема решения за отнасяне до съда на незаконосъобразни действия на ръководството или на отделни членове.
11. Взема решение за прекратяване на читалището. Решенията на Общото събрание са задължителни за другите органи на читалището.
12. Определя размера на членския внос.
13. Взема решения за откриване на клонове на читалището след съгласуване с общината.

**Чл.20: Събрания**

1. Редовно общо събрание на Народното читалище се свиква от Настоятелството веднъж годишно.
2. Извънредно общо събрание на Народното читалище може да бъде свикано и по искане на Настоятелството, и по искане на Проверителната комисия, и по решение на 1/3 от членовете, имащи право на глас. При отказ на настоятелството да свика извънредно общо събрание до 15 дни от постъпването на искането, Проверителната комисия или една трета от членовете на читалището с право на глас могат да свикат извънредно общо събрание от свое име.
3. Поканата за събранието съдържа дневния ред, датата, часа, мястото на провеждане и кой го свиква. Поканата трябва да бъде получена срещу подпис или връчена не по-късно от 7 дни преди датата на провеждането. В същия срок на общодостъпни места, на вратата на читалището и чрез медиите трябва да бъде залепена покана за събранието.
4. Общото събрание е законно, ако присъстват най-малко половината от имащите право на глас членове на Народното читалище. При липса на кворум събранието се отлага с един час. Тогава събранието е законно, ако на него присъстват не по-малко от една трета от членовете при редовно общо събрание и не по-малко от половината плюс един от членовете при извънредно общо събрание.
5. Решенията се вземат с мнозинство на повече от половината от присъстващите членове с право на глас, освен решенията по чл.14, ал.1, т.1, 4, 10, 11, 12 от Закона за народните читалища, които се вземат с мнозинство най-малко 2/3 от всички членове на читалището.
6. Две трети от членовете на Общото събрание на Народното читалище могат да предявят иск пред окръжния съд по седалището на читалището за отмяна на решение на общото събрание, ако то противоречи на Закона или Устава.
7. Искът се предявява в едномесечен срок от узнаването на решението, но не по-късно от една година от датата на вземане на решението.
8. Прокурорът може да иска от Окръжния съд по седалището на читалището да отмени решение на общото събрание, което противоречи на закона или устава, в едномесечен срок от узнаване на решението, но не по-късно от една година от датата на вземане на решението.

**Чл.21: Читалищното настоятелство:**

1. Изпълнителен орган на Народно читалище „Канев - Пробуда1924” е Читалищното настоятелство. То се състои от 5 члена, избрани за 3 /три/ години. Те не могат да имат роднински връзки по права и съребрена линия до четвърта степен.
2. Настоятелството :
	1. Свиква общото събрание и изпълнява взетите от него решения.
	2. Подготвя и внася в Общото събрание проект за бюджет на читалището, следи за изпълнението му и утвърждава щата му.
	3. Подготвя и внася в Общото събрание отчет по бюджета и дейността на читалището.
	4. Назначава Секретаря на читалището и утвърждава длъжностната му характеристика.
	5. Взема решения относно изпълняването на програмата и приетия годишен бюджет.
	6. Взема решения за назначаване на щатния и хонорования персонал и за определяне на хонорарите им и трудовите възнаграждения.
	7. Приема годишни планове за работата на читалището и програмите на отделните колективи.
	8. Взема решения за сдружаване на читалището, с изключение на решения, свързани по чл.14, ал.1, т.6 от ЗНЧ.
	9. Решава въпросите за създаване и закриване на колективи за художествено творчество, школи, курсове и други.
	10. Взема решения за стопанисване на читалищното имущество, за придобиване на недвижимо имущество, за отдаване на имущество под наем или под аренда, за определяне размера на таксите, наемите, арендните вноски, за образуване и управление на целеви фондове, в т.ч. и в изпълнение на дарения.
	11. Решава въпросите за откриване и закриване на допълнителни дейности, в т.ч. и стопански, за учредяване и прекратяване на търговски и граждански дружества и за участие в такива, свързани с дейността на читалището.
	12. Взема решения за морално и материално стимулиране и поощряване на читалищни членове и дейци, работещи в читалището.
3. Настоятелството се свиква на заседание най-малко веднъж на тримесечие. При необходимост на тези заседания могат да се канят и други читалищни членове и служители или членове на Проверителната комисия. Настоятелството взема решения с мнозинство повече от половината от членовете си.

**Чл.22:**

1. Председателят на читалището се избира пряко от Общото събрание за три години въз основа на чл.17 от ЗНЧ.
2. Председателят представлява читалището.
3. Свиква и ръководи заседанията на Настоятелството и председателства Общото събрание.
4. Сключва и прекратява трудовите договори със служителите, съобразно бюджета на читалището и въз основа на решение на Настоятелството. Сключва и прекратява трудовия договор със секретаря въз основа на решение на Настоятелството и контролира работата му по текущата дейност. Изготвя длъжностната му характеристика.
5. Отчита дейността си пред Читалищното настоятелство.

**Чл.23:**

* 1. Секретарят на читалището е член на Настоятелството и се назначава от Настоятелството въз основа на утвърдената длъжностна характеристика и решение на Настоятелството.
	2. Секретарят съвместно с председателя:

- организира изпълнението на решенията на Настоятелството, включително решенията за изпълнението на бюджета;

- организира текущата основна и допълнителна дейност;

- отговаря за работата на щатния и хонорувания персонал;

- представлява читалището заедно и поотделно с Председателя.

 3. Секретарят не може да е в роднински връзки с членовете на Настоятелството и на проверителната комисия по права и по съребрена линия до четвърта степен, както и да бъде съпруг/съпруга на председателя на читалището.

 **Чл.24:**

1. Проверителната комисия се състои от 3-ма членове, избрани за три години. Не могат да бъдат членове лица, които са в трудово-правни отношения с читалището или са роднини на членове на Настоятелството, на председателя и секретаря по права линия, съпрузи, братя, сестри и роднини по сватовство от първа степен.
2. Проверителната комисия осъществява контрол върху дейността на Настоятелството, председателя и секретаря на читалището по спазване на Закона, Устава и решенията на общото събрание.
3. При констатиране на нарушения, Проверителната комисия уведомява Общото събрание на читалището, а при данни за извършено престъпление - органите на прокуратурата.
4. Комисията взема решения с мнозинство повече от половината.

**Чл.25:** Когато поради смърт, трайна физическа невъзможност или подаване на оставка, Председателят на читалището престане да изпълнява задълженията си, или когато поради същите причини Настоятелството или Проверителната комисия останат с по-малко членове от предвидените в чл.21, ал.1 и чл.22 и чл.24, в срок от два месеца, Общото събрание избира нов Председател или попълва състава на съответния орган.

**Чл.26:** Не могат да бъдат избирани за членове на Настоятелството и Проверителната комисия и лица, които са осъждани на лишаване от свобода за умишлени престъпления от общ характер.

## ГЛАВА ПЕТАИМУЩЕСТВО И ФИНАНСИ

**Чл.28:** Имуществото на читалището се състои от собствени недвижими имоти, движими имоти, ценни книжа, авторски права, вземания и от предоставени за безвъзмездно ползване недвижими имоти.

**Чл.29:** Народното читалище полага еднакви грижи на добър стопанин за опазване и обогатяване както на собственото, така и на ползваното имущество.

**Чл.30:** Читалището набира средства от следните източници:

1. Членски внос.
2. Културно-просветна и информационна дейност, включително школи и курсове.
3. Субсидия от държавния и от общинския бюджет.
4. Наеми от движимо и недвижимо имущество..
5. Дарения и завещания.
6. Други приходи, включително от стопанска дейност.

**Чл.31:** Единният читалищен бюджет се формира от всички приходоизточници - собствени и от субсидии.

**Чл.32:** Читалищното настоятелство изготвя годишния отчет за приходите и разходите,

който се приема от Общото събрание.

**Чл.33:**Отчетът за изразходваните от бюджета средства се представя в общината, на чиято територия се намира читалището в срок до 31 март на следващата година.

**Чл.34:** Председателят на читалището на територията на общината ежегодно, в срок до 10 ноември представя на Кмета предложения за своята дейност през следващата година.

1. Кметът на общината внася направените предложения в общинския съвет, който приема годишна програма за развитие на читалищната дейност в общината.
2. Програмата по ал. 1 се изпълнява от читалището въз основа на финансово обезпечени договори , сключени с кмета на общината.
3. Председателят на читалището представя ежегодно до 31 март пред кмета на общината и общинския съвет доклад за осъществените читалищни дейности в изпълнение на програмата по ал.1 и за изразходваните от бюджета средства през предходната година.
4. Докладите по ал. 3 на читалищата на територията на една община се обсъждат от общинския съвет на първото открито заседание след 31 март с участието на представителите на народните читалища - вносители на докладите.

Счетоводната отчетност се води в съответствие със Закона за счетоводството и подзаконовите документи.

## ГЛАВА ШЕСТАПРЕКРАТЯВАНЕ

**Чл.35:** Читалището може да бъде прекратено по решение на Общото събрание или на Окръжния съд.

**Чл.36:** Окръжният съд постановява решение за прекратяване на читалището, ако:

1. Дейността му противоречи на Закона за народните читалища, Устава и добрите нрави.
2. Имуществото му не се ползва според целите на читалището и при трайна невъзможност читалището да действа.
3. Е налице трайна невъзможност читалището да действа или не развива дейност за период две години; в тези случаи Министърът на културата изпраща сигнал до прокурора за констатирана липса на дейност на читалище.
4. Не е учредено по законния ред.
5. Е обявено в несъстоятелност.
6. Прекратяването на читалището по решение на окръжния съд може да бъде постановено по искане на прокурора, направено самостоятелно или след подаден сигнал от Министъра на културата.
7. Прекратяването на читалището по искане на прокурора се вписва служебно.
8. За неуредени в ЗНЧ случаи се прилага Законът за юридическите лица с нестопанска цел.

## ГЛАВА СЕДМА

## ЗАКЛЮЧИТЕЛНИ РАЗПОРЕДБИ

1. Читалището има име - Народно читалище „Канев - Пробуда1924 ” и е приемник на Народно читалище „Пробуда 1924”, което е приемник на Народно читалище „Пробуда” основано през 1924 год. в с.Горно Абланово.
2. Читалището има кръгъл печат, надпис Народно Читалище „Канев - Пробуда1924" с окръжност в средата с името на населеното място.
3. Празник на Читалището е 22. 08.
4. Уставът е приет на редовно общо събрание на Читалището, състояло се на 27.03.2014 год., съгласно Закона за НЧ, чл. 14, ал. 1, т. 1.
5. Същият е подписан от присъстващите действителни членове на Читалището, съгласно приложения списък, който е неразделна част от Устава.

**Членове на читалищното настоятелство на**

 **НЧ „Канев-Пробуда1924”**

Денчо Ламбев Денев председател

 Теменужка Димитрова Цветанова

Йорданка Великова Ватева

Пенка Атанасова Петкова

Велика Цанева Венкова

**Членове на Проверителна комисия**

Анелия Иванова Георгиева

Гюнайдън Расимов Кязимов

Росица Велчева Горанова

**О Т Ч Е Т**

**За дейността на НЧ „Канев – Пробуда 1924” с. Горно Абланово, обл. Русе през 2019 год.**

Народно читалище”Канев-Пробуда1924” е мястото, където се възпитава любовта към книгата и българския фолклор. Дейността на читалището през изминалата 2019год. е доста разнообразна.

 Да си самодеец ние аблановци тълкуваме така:

- да извършваме народополезна дейност,

-да превличаме хората,

-да заразяваме с желанието си да правим изкуство.

 НЧ „Канев – Пробуда 1924” с неговите членове вече 95 год. издирва, съхранява и пресъздава бита, културата и песенното творчество на нашето населено място.

Една от основните дейности е библиотечната.

 Библиотечният фонд през 2019 год. е 9576бр.

През 2019 год. заетите библиотечни единици са 1425бр., посещенията са 1989 в библиотеката.

 Закупени 10 бр. нови книги. Дарение имаме от 24бр. книги и за изминалата година имаме набавени общо 34 бр. книги – художествена и детска литература.

Броят на читателите за 2019 год. е 158 бр.

 Изготвихме проект към МК за отпускане на субсидирана бройка,

но не бяхме одобрени.

 Членовете на читалището са 61, които активно помагат при осъществяване на читалищните дейности.

 На посещение в библиотеката идват децата от ДГ-„Славейче” които с интерес разглеждат книжките и се потопяват във вълшебния свят на приказките.

 С децата отбелязахме и световния ден на книгата.

 За популяризирането на местните мероприятия изпращаме статии и снимки до областните медии (вестници и списания).

Организираме и провеждаме още много мероприятия.

 През изминалата 2019г. бяха проведени съвместно с кметство

с. Горно Абланово Коледно Новогодишно тържество,което премина с богата програма и много гости, освен от село и от съседните села.

 Участваха самодейните колективи при НЧ „Канев – Пробуда 1924” -пяха песни, наричания с Коледари, много танци и забавни сценки.

 В залата проведохме и традиционния празник Бабин ден.

Празникът на бабите които са помагали за идването на новия живот. Този празник е намерил място и в съвременният ни живот, въпреки че времето на бабите отдавна е отминало и в днешни дни тяхното място е заето от квалифицирани лекари, акушери и сестри. Признателността си към всички баби изразяваме в деня на родилната помощ, съвместно с кметство с.Горно Абланово и го отпразнуваме като вземаме бабата, водим я на селската чешма да и полеем да си измие ръцете, посрещаме я с пита в залата, а после продължаваме с почерпка, музика и танци, и забавна програма от самодейците.

 По стар български обичай на 14 февруари честваме един от най- обичаните и почитани празници в народния ни календар Трифон Зарезан- празник на труда и веселието изпълнен с вяра и надежда за плодородие. Съвместно с кметството отбелязваме този ден, който е близък и скъп на Горноаблановци, радва се на голямо внимание и се отбелязва шумно с много веселба и усмивки. В духа на традицията се провежда конкурс за най- хубаво домашно вино. Днес ритуалът с който се чества Трифон Зарезан се спазва само там, където все още е останало лозарство и читалище. На този празник самодейците при НЧ”Канев-Пробуда 1924” участват с народни песни и танци и пресъздават легендата за свети Трифон.

 На 3 март – Националният празник на България поднесохме венци пред паметника на загиналите във войните горноаблановци и проведохме рецитал. Втори юни - Денят на Ботев отпразнувахме с тържествена програма и заря. Към Читалището имаме изграден и Литературен клуб. В него участват, учители и много будни и отворени към познанието жители на село Горно Абланово. Правим представяне на писатели, които сме поканили в селото, а участниците в литературния клуб подготвят рецитал от творбите на гостите.

 Празникът 8 март – международния ден на жената, отново пълни залата с много гости от селото и околните села, празнува се с много танци и веселие.

 Една седмица преди Великден, на Лазаровден, лазарки – момиченца облечени с носии и закичени с венци от цветя на главите ходят из селото да благославят за здраве и берекет. Организирахме

Великденска изложба за Великден и съвместно с пенсионерския клуб и децата от ДГ”Славейче” организирахме Великденско тържество, на което поканихме и гости от съседните села и от общината.

 През 2019г. заедно с ДГ”Славейче” чествахме 40години от откриването на детската градина. И още едно голямо събитие през изминалата година, което ни направи свидетели, и домакини на един 150 годишен юбилей на ОУ”Христо Ботев” в с. Горно Абланово.

 През 2019г. се навършиха и пет години от построяването на Народно читалище „Канев- Пробуда1924”. Но най- голямото събитие в с. Горно Абланово беше празникът „Фолклорна китка за Игнат Канев”през месец октомври и срещата на господин Канев с населението и гостите на с. Горно Абланово на „Един Есенен ден от миналото” и откриването на музейна експозиция „Игнат Канев” изградена с негови средства.

И невероятния концерт на Гуна Иванова и очарователните и внучки.

 Освен всички празници в село нашите колективи участват при провеждането на празници в селата от общината.

 Много са участията на нашите колективи в национални фестивали.

 Някои от тях за 2019г. са:

* Хумористичен фестивал„Сребърна пее и се смее”-първо място с парична награда.
* Фолклорен фестивал „Авлига пее”- един златен и един сребърен медал.
* Събор на читалищата в България- златен медал и статуетка.
* Стари градски песни”Аз съм мома Беленчанка”- сребърен медал.
* Национален фолклорен фестивал”От Дунав до Балкана”- сребърен медал.
* Фолклорен фестивал „Напевите на Янтра”- два златни и един сребърен медал.
* Фолклорен фестивал- „Ценово пее и танцува”- статуетки и грамоти за отлично представяне.
* Национален фолклорен фестивал „Автентичност и съвремие”- специалната награда на журито и сребърен медал.

 Това са фестивалите с конкурсен характер, имаме и много участия и в други фестивали които са предимно за популяризиране на българския фолклор от които имаме много грамоти, дипломи и плакети.

 Макар и останали вече на възраст, ние които сме тук и сега в

 с.Горно Абланово, сме длъжни да пазим традициите съхранявани от преди 95 години. Да се състезаваме със самите себе си, да проектираме собствените си възможности, потенциал и интелект, длъжни сме да съхраним духа на село ГОРНО АБЛАНОВО.

 За това винаги ще бъдем благодарни на г-н Игнат Канев,

на община Борово, на кметство с. Горно Абланово, на всички членове на Читалището, на Читалищното Настоятелство и на всички самодейци и доброволци които активно участват във всички мероприятия на читалище „Канев-Пробуда 1924”.

 Желаем все същия устрем, сили и посветеност.

**КУЛТУРЕН КАЛЕНДАР-2020г. НА НЧ”Канев- Пробуда1924”с.Горно Абланово**

**общ. Борово, обл. Русе**

|  |  |  |  |  |
| --- | --- | --- | --- | --- |
|  **Дата** | **Място** | Културна проява | **Организатор/и** | **ЗА Контакти** |
| 21.01.2020год. | „Канев център”с. Горно Абланово | **Общоселско тържество по -случай Бабин ден**  | ЧиталищеМилена Филипова | 0814890000899254355 |
| 30.01.2020год. | „Канев център” с. Горно Абланово |  **Среща посветена на чужди автори с литературния клуб**  | ЧиталищеМилена Филипова | 0814890000899254355 |
| 14.02.2020год. | „Канев център”с. Горно Абланово | **Трифон- Зарезан – традиционно честване на празника.** |  Кметство Росен Иванов | 0814822800898414018 |
| 19.02.2020год. | „Канев център”с. Горно Абланово | **147 години от обесването на Васил Левски с литературния клуб.** | ЧиталищеМилена Филипова | 0814890000899254355 |
| 01.03.2020год. |  ЦДГ „Канев”с.Горно Абланово | **Посрещане на баба Марта в ЦДГ”Канев”.** | ЦДГ- „Канев” с. Горно АблановоЦветелина Петрова | 0814826800882927570 |
| 01.03.2020год. | „Канев център”с. Горно Абланово | **Честване деня на самодееца.** |  ЧиталищеМилена Филипова | 0899254355 |
| 03.03.2020год. | с.Горно Абланово | **Ден на освобождението на България – Изнасяне на програма и полагане венци пред паметника.** | Кметство и читалище | 081482280081489000 |
| 08.03.2020год. | „Канев център”с. Горно Абланово | **Общоселско осмо мартенско тържество „ Жените на Горно Абланово”-посветено на 8 –март.** | Кметство и читалище | 081482280081489000 |
| 12.03.2020год.  | „Канев център”с. Горно Абланово | **Поетична вечер посветена на световния ден на поезията** |  ЧиталищеМилена Филипова | 0899254355 |
| .27.03.2020год | „Канев център” гр. Русе | **Гостуване на театрална постановка – по-случай световния ден на театъра 27 март.** |  ЧиталищеМилена Филипова | 0899254355 |
| 11.04.2020год. |  „Канев център”с. Горно Абланово  | **На Лазаров ден- лазаруване с деца от** **ОУ „Христо Ботев” с. Горно Абланово** |  ЧиталищеМилена Филипова | 0899254355 |
| 17, 18, 19, 20.04.2020год. | „Канев център”с. Горно Абланово | **Великденска изложба**  |  ЧиталищеМилена Филипова | 0899254355 |
| 23.04.2020год | Библиотека - „Канев център”с. Горно Абланово | **Световен ден на книгата -** **в света на приказките с деца от ЦДГ”Канев” с. Горно Абланово** |  ЧиталищеМилена Филипова | 0899254355 |
| 04.05.2020год.  | „Канев център”с. Горно Абланово | **Тържество посветено на всички пролетни празници.** |  ЧиталищеМилена Филипова | 0899254355 |
| 24.05.2020год. | „Канев център”с. Горно Абланово | **Тържествено честване деня на българската просвета и култура и славянската писменост.** | Учители от **ОУ „Христо Ботев”****с. Горно Абланов****кметство, читалище**  | 08148228008984140180814890000899254355 |
| 02.06.2020год. | с.Горно Абланово | **Ден на Ботев- тържествена заря - проверка** | Кметство с.Горно АблановоРосен Иванов | 0814822800898414018 |
| 24.06.2020год. | с.Горно Абланово | **Еньовден в с. Горно Абланово** |  ЧиталищеМилена Филипова | 0899254355 |
| 17.07.2020год | „Канев център”с. Горно Абланово | **Поетична вечер – с творбите на нашите таланти** |  ЧиталищеМилена Филипова | 0899254355 |
| 03.08.2020год. | „Канев център”с. Горно Абланово | **Изложба на цветя – ден на градинаря.** |  ЧиталищеМилена Филипова | 0899254355 |
| 18.09.2020год. | Канев център”с. Горно Абланово | **С приказките на Шарл Перо с ЦДГ-„Канев” с. Горно Абланово.** | ЦДГ”Канев”с. Горно Абланово Цветелина Петрова | 0814826800882927570 |
| 30.09.2020год. | „Канев център”с. Горно Абланово | **01 октомври - Ден на световната поезия – поетична вечер с литературния клуб** |  ЧиталищеМилена Филипова | 0899254355 |
| 01.10.2020год. | „Канев център”с. Горно Абланово | **Честване на международния ден на възрастните хора.** |  Кметство и читалище  | 081482280081489000 |
| 06.10.2020год. | „Канев център”с. Горно Абланово | **Празник на селото** **„Фолклорна китка за Игнат Канев”****.** | Кметство и читалище | 081489000 |
| 01.11.2020год. | „Канев център”с. Горно Абланово | **Ден на народния будител -****Урок по родолюбие „България- земя благословенна.”- литературен клуб** |  ЧиталищеМилена Филипова | 0899254355 |
| 20.11.2020год. | „Канев център”с. Горно Абланово | **Тържествено честване на Християнското семейство.** |  ЧиталищеМилена Филипова | 0899254355 |
| 07.12.2020год. | „Канев център”с. Горно Абланово | **Тържествено честване кръгли годишнини на самодейци от читалището.** |  ЧиталищеМилена Филипова | 0899254355 |
| 23.12.2020год. | „Канев център”с. Горно Абланово | **Общоселски коледни и новогодишни празници .** | Кметство и читалище | 081482280081489000 |
|  |  | **За 2019год. –изяви на певчески групи, група за автентични танци и група за обичаи на фестивали и събори.** |  |  |

 Председател:……………

Изготвил: ……………. Д. Денев

М.Филипова